প্রতিদিনের ব্যস্ততা, দৌড়ঝাঁপ, দূষণ কোনো না কোনোভাবে প্রভাব ফেলে দেয় চেহারার ওপরে। ক্লান্তি, বলিরেখা সেটারই ফল। ক্রিম, মেকআপ দিয়ে সাময়িক উজ্জ্বলতা নিয়ে আসা যায়। কিন্তু ত্বকের ভেতর থেকে উজ্জ্বলতা বের করে আনতে কিছুটা কাঠখড় পোড়াতে হবে। যোগব্যায়াম করতে হবে, এমনটাই মত বিশেষজ্ঞদের। কিছু কিছু আসন রয়েছে যা মাথাব্যথা, চাপ বা ধকল ও দুশ্চিন্তা দূর করে শরীরে এনে দেয় প্রশান্তির ছোঁয়া। এতে চেহারার ক্লান্তি ভাব কেটে যায় এবং চেহারা হয়ে ওঠে তারুণ্যোজ্জ্বল। ইয়োগানিকার প্রশিক্ষক আনিকা রাব্বানির কাছ থেকে জানা গেল তেমনই মুখের কিছু যোগব্যায়ামের কথা।যেসব যোগব্যায়ামের বর্ণনা থাকছে, সেগুলো চর্চা করার সময় গভীর নিশ্বাস নিতে হবে। একই সঙ্গে শরীর এবং মাংসপেশি আরামে রাখতে হবে।